A FV Bad Vilbel csapatában kezdte a labdarúgást. 1957 és 1973 között az Eintracht Frankfurt labdarúgója volt, leszámítva az 1966–67-es idényt, amikor a TSV 1860 München csapatában szerepelt. A frankfurti együttessel az 1958–59-es idényben német bajnokságot nyert. A következő idényben a bajnokcsapatok Európa-kupája döntőjéig jutott a csapattal, ahol a Real Madrid ellen 7–3-as vereséget szenvedtek Glasgowban. 1973–74-ben az alsóbb osztályú Tus Makkabi Frankfurt, 1974-ben az SpVgg Neu-Isenburg csapataiban játszott. 1974-ben vonult vissza az aktív labdarúgástól.